Bună ziua,

Am luat cunoștință de răspunsul D-nei. Director Economic la
întrebările formulate de mine, ca și de D-na. Andreea Lupu.
Punctul meu de vedere este următorul:

1. În opinia mea, reeșalonarea datoriei către ANAF înregistrată
cu nr. 21111/ 11.12.2020 echivalează cu un credit – este în fapt
un credit mascat – prin urmare cererea de reeșalonare trebuie să
fie aprobată explicit, prin vot, de către Consiliul de
Administrație, conform legislației în vigoare.
2. Acest lucru nu exonerează însă conducerea INCDMTM de
utilizarea fondurilor bugetare alocate în scopurile în care au
fost prevăzute în contractele de cercetare, pe categorii de
cheltuieli: salarii, contribuții aferente datorate ANAF,
cheltuieli materiale pentru plata furnizorilor, etc.
3. Din planul de măsuri prezentat, nu rezultă de unde vor fi
plătite restanțele la ANAF și de unde se va rambursa măcar o
parte din creditul de 2 mil. lei către BCR. Mă refer aici la
contractele existente, nu la proiecte ipotetice, care nu pot fi
luate în considerare în această analiză. Ca urmare, există
pericolul iminent de intrare a INCDMTM în incapacitate de plată.

Vă rog să consemnați aceste lucruri în procesul verbal.

Cu respect,